Următorul transfer mare al României: "Poate juca în top 4"
Florinel Coman traversează o perioadă bună în tricoul "roș-albaștrilor". Jucătorul a înscris 15 goluri și a reușit 9 pase decisive în 29 de meciuri.
Astfel, Coman ar fi dorit de către VFB Stuttgard, club care ar plăti clauza de reziliere de 5 milioane de euro.
Bănel Nicoliță a vorbit despre șeptarul FCSB-ului și a spus că valorează cel puțin 10 milioane de euro.
"Coman este numărul 1, e motorul echipei. Când a început campionatul am spus, sunt doi jucători buni în Liga 1, Mitriță și Coman. Ceea ce s-a întâmplat acum, Florinel a ținut bine randamentul, eu l-am lăudat, îl cunosc.
E un jucător foarte bun, știe ce înseamnă să dribleze, să șuteze. E un jucător de mare calitate.
Eu îl văd în orice campionat din Europa. În primele 4 campionate poate juca lejer. Are forță, are tehnică, are viteză bună, de ce nu? A fost într-o perioadă foarte grea, la momentul respectiv nu s-a mai gândit că își revine atât de bine, încât să poată crească cota. Nu cred că valorează doar 5 milioane, ar merita 10 milioane.
A arătat asta! Poate să decidă un meci. Va conta și la EURO. Poate să fie bombă la EURO, nea Gigi poate regreta că nu i-a mărit clauza", a spus Bănel Nicoliță, potrivit as.ro.